હિંસાનો ભોગ બનેલા લોકોને મળવાની માંગ કરી રહેલાં કૉંગ્રેસનાં મહાસચિવ પ્રિયંકા ગાંધી સાથે પીડિત પરિવારોના કેટલાક લોકોએ ચુનાર ગેસ્ટ હાઉસમાં મુલાકાત કરી છે. 

આ દરમિયાન પીડિતો પ્રિયંકા ગાંધીને ગળે મળીને રડતાં જોવા મળ્યાં હતાં અને પોતાની મુશ્કેલીઓ તેમને કહી હતી. 

બીજી તરફ પ્રિયંકાના સમર્થનમાં મિર્ઝાપુર આવી રહેલા કૉંગ્રેસ અને અન્ય દળોના નેતાઓને વારાણસી ઍરપૉર્ટ પર રોકી લેવામાં આવ્યા હતા. 

પ્રિયંકા ગાંધી શુક્રવારથી જ પીડિત પરિવારને મળવાની માંગ કરી રહ્યાં છે. મળવા ન દેવાતા આખી રાત ગેસ્ટહાઉસમાં વિતાવી હતી. 

સોનભદ્રના ઊંભા ગામમાં થયેલા ગોળીબારમાં કુલ 10 લોકોનાં મોત થયાં છે. જે મામલે પોલીસ હાલ તપાસ કરી રહી છે. પરંતુ આ સમગ્ર ઘટના શું છે? 

એ જમીન જેના માટે 10 લોકોને ગોળીએ દેવાયાં  

ઉત્તર પ્રદેશના સોનભદ્રમાં એક જમીન વિવાદને કારણે 10 લોકોએ જીવ ગુમાવવાનો વારો આવ્યો છે. 

ઘોરવાલ વિસ્તારમાં આવેલી એક જમીનના કારણે જે વિવાદ ઊભો થયો હતો તે એક IAS અધિકારીના પરિવારજનોના નામ પર હતી. 

જેમણે આ જમીન ગામના મુખીને વેંચી દીધી હતી. જે બાદ આ યજ્ઞ દત્ત તે જમીન પર કબજો લેવા ઇચ્છતા હતા. 

ઉત્તર પ્રદેશના ડીજીપી ઓ. પી. સિંહના જણાવ્યા પ્રમાણે દત્ત અને તેમના સાથીદારો આ જમીનનો કબજો લેવા માટે પહોંચ્યા હતા. 

તેમના કહેવા મુજબ 10થી 12 જેટલાં ટ્રેક્ટરો લઈને દત્ત જમીન પર કબજો કરવા પહોંચ્યા ત્યારે સ્થાનિકો તેમનો વિરોધ કર્યો. 

પોલીસના કહેવા પ્રમાણે લોકોએ દત્ત અને તેમના માણસોને કબજો લેતા રોકવાનો પ્રયાસ કરાતા સ્થાનિકો અને દત્તના માણસો વચ્ચે સંઘર્ષ થયો. 

જે બાદ દત્તના માણસોએ આદિવાસીઓ પર અંધાધૂંધ ગોળીઓ વરસાવી જેમાં ઘટનાસ્થળ પર જ 9 લોકોનાં મોત થયાં હતાં અને 1 વ્યક્તિનું સારવાર દરમિયાન મોત થયું હતું. 

17 જુલાઈ બુધવારના રોજ બનેલી આ દુર્ઘટનામાં કુલ 24 લોકોની ધરપકડ કરવામાં આવી છે, જ્યારે 78 લોકો સામે ફરિયાદ નોંધવામાં આવી છે. 

દસ લોકોનાં મોતની સાથે-સાથે આ ઘટનામાં કુલ 18 લોકોને ગંભીર ઈજાઓ પણ થઈ છે. 

જમીનનો એ જૂનો વિવાદ 

ટાઇમ્સ ઑફ ઇન્ડિયાના એક અહેવાલ અનુસાર આ જમીન વિવાદનાં મૂળ છેક 1952 સુધી પહોંચે છે. 

ગામ લોકો માટે જમીનની લડાઈ લડી રહેલા વકીલ નિત્યાનંદ દ્વિવેદીએ ટાઇમ્સ ઑફ ઇન્ડિયાને કહ્યું કે આ જમીન મૂળ રાજા આનંદ બ્રહ્મ સાહાનીની હતી. 

જમીનદારીના કાયદા હેઠળ આ જમીનની માલિકી કોઈની ના રહી અને તેને ઉજ્જળ જાહેર કરી દેવામાં આવી. જે બાદ તેને ગ્રામ પંચાયતની મિલકત... \n\nમને ઉપરના લેખ માટે સારું શીર્ષક આપો.
સોનભદ્ર હત્યાકાંડ : જમીનનો વર્ષો જૂનો એ વિવાદ જેમાં લોકો પર ગોળીઓ વરસાવાઈ